钦定古今图书集成/明伦汇编/官常典/第597卷 > 熊逵
## 钦定古今图书集成/明伦汇编/官常典/第597卷 > 熊逵

按《临江府志》：“逵字于渐，清江人。嘉靖甲辰进士，授刑
部主事，录囚江南，时称敕使第一。历官广东廉使。会
粤寇张琏僭号，逵条陈兵食大计，卒用其言，获成功。
迁浙江布政使。浙方多事，帑藏空虚，乃剔贪冒，清逋
负，筹画悉有方。适胡抚败众，虑客兵为变，逵大发刍
粟以犒之，反侧以定。著有《诗经便晓》《家约、谱牒》。孙孟”
淳领乡荐。